Човекот Молец

Човекот Молец или Мотман () — суштество криптид со крилја, висок раст и голема сила, застапено во градските легенди на САД, Италија, Русија (Приморски Крај) и други земји.

Се опишува како човеколико створение со висина од 3 до 4 метри, со тркалезни и изразито светли црвени очи, црно меко тело прекриено со крзно и импресивно големи крилја. Има нозе, а според некои извештаи и раце со долги и остри канџи. Крилјата се опишуваат како слични на оние на пеперутка или лилјак, честопати прекриени со крзно или пердуви. Главата му е голема, значително поголема од човечката, а понекогаш се опишува и како квадратна. На главата (или непосредно на горниот дел од телото) се наоѓаат впечатливите црвени очи.

Суштеството станало дел од американската градска легенда откако наводно било забележано во Поинт Плезант (Западна Вирџинија) во текот на 1960-тите. Првата весникарска објава за овој криптид потекнува од 18 ноември 1966 г., насловена како „Чудовиштето не е шега за оние што го видоа“. Исто така, се споменува и во легендите на Приморскиот Крај во Русија, каде месното население тврди дека го среќава до денешен ден.

Човекот Молец станал светски познат по истражувањата на Греј Баркер во 1970 г. и објавувањето на книгата на Џон Кил во 1975 г.Skeptical_Inquirer, Volume 33 (Pennsylvania State University, Committee for the Scientific Investigation of Claims of the Paranormal., 2009).Gray Barker, The Silver Bridge (Saucerian Books, 1970). Reprinted in 2008 entitled The Silver Bridge: The Classic Mothman Tale (BookSurge Publishing). ISBN 1-4392-0427-6 Врз основа на тој роман е снимен и филмот Пророштва од темнината со Ричард Гир во главната улога.

 Опис 
Човекот Молец се опишува како човеколик криптид со значителна висина (околу 2,5–3 метри). Главата му е крупна, многу поголема од човечката, а очевидците понекогаш ја опишуваат како квадратна. На главата (според други верзии — на горниот дел од телото) се наоѓаат тркалезни, прилично големи и светлоцрвени очи што светат со црвена светлина, која се опишува како да доаѓа непосредно од главата. Честопати на главата воопшто не се видливи устата, носот и ушите.

Телото му е тенко и прилично силно. Поседува огромни крилја (со распон од околу 3 метри при висина на суштеството од 2,5 метри), кои наликуваат на крилја на птица, пеперутка или лилјак, и можат да бидат голи или покриени со пердуви или густо крзно. Понекогаш може да ги склопи крилјата зад грбот и да се сокрие со нив како со еден вид наметка. Рацете обично не се видливи или воопшто отсуствуваат, но според други извори се долги и тенки, завршувајќи со прсти со долги и остри канџи. Нозете му се цврсти, слични на човечките, понекогаш со канџи. Опашка нема, а целото тело е покриено со крзно или пердуви.

Се опишува како суштество со способност да едри, но не и целосно да лета: очевидците обично го опишуваат како прелетува од дрво на дрво во шума или парк, или како лета по нив (по човек или дури по автомобил). Може да полетува вертикално нагоре, а движењата му се опишуваат како мазни. Испушта звуци на тракање, продорен крик сличен на висок и пронижувачки писок, а може да испушта и птичји крици. Според некои сознанија, поседува способност за телепатско општење. Најверојатно е грабливец, бидејќи се забележани случаи на наводни напади врз овци, па дури и врз луѓе.

 Наводи 

 Надворешни врски 

Категорија:Митски суштества
Категорија:Криптозоологија
__СОСОДРЖИНА__
__ИНДЕКС__